07/11/2017 | Administración LocalMunicipal
Bergondo
Secretaría
IV Concurso de postais de Nadal 2017-2018

A Xunta de Goberno Local do Concello de Bergondo (A Coruña), en sesión ordinaria de 26 de outubro de 2017, e a proposta de Alcaldía, aprobou as bases do “IV Concurso de postais de Nadal 2017-2018” “En relación ao IV Concurso de postais de Nadal 2017-2018, elaboráronse unhas bases que teñen por obxecto establecer os criterios e o procedemento para conceder os premios. Visto o anteriormente exposto; e en cumprimento do previsto no artigo 25 da Lei 7/1985, de 2 de abril, Reguladora das Bases do Réxime Local, PROPOÑO á Xunta de Goberno Local, a adopción do seguinte acordo: - Primeiro.- Aprobar as BASES do IV Concurso de postais de Nadal 2017-2018, tal e como se transcriben a continuación: Poderán participar os/as nenos/as empadroados/as no Concello de Bergondo, de acordo coas seguintes categorías: a. Educación infantil. b. Educación primaria (1º, 2º e 3º) c. Educación primaria (4º, 5º e 6º) d. Educación secundaria e bacharelato. O tema da postal será alusivo o Nadal e valorarase a orixinalidade e a capacidade creativa. Deberán ser inéditas e confeccionadas polo/a concursante. No caso de que conteñan texto deberá ser en galego. Os traballos presentaranse ata o 29 de novembro de 2017 (inclusive) na Casa da Cultura en horario de 9.00 a 15.00 horas. a. O formato da postal será en A5 (medio folio normal, 15 x 21 cm.) b. So poderá presentarse unha postal por neno/a. c. Poderá realizarse en sentido horizontal ou vertical. d. O soporte será papel ou cartolina fina. e. A técnica será libre e poderán utilizarse todas as cores. f. É aconsellable que non veñan pregadas por si nalgún momento deciden imprimirse. g. Presentaranse con todos os datos: categoría, nome, enderezo e teléfono na parte posterior da felicitación. Haberá 1 premio por cada categoría:1 eReader ou lector de libros electrónicos. De entre os premiados, o xurado escollerá entre unha das postais para que o concello, se o estima convinte, empregue de felicitación municipal. O xurado estará formado por 3 empregados públicos designados polo concello. O fallo emitirase o día 1 de decembro e será público e inapelable. O xurado poderá declarar deserto o concurso, no seu conxunto, ou en calquera das súas categorías, se así o estiman os seus membros. Á hora de conceder os premios, teranse en conta os criterios xerais especificados nas bases en canto a tamaño e presentación, ademais dos seguintes aspectos: a. A presentación e o acabado da postal. b. A orixinalidade, calidade e innovación no deseño. c. A imaxinación, creatividade e harmonía na disposición dos elementos da postal. d. A complexidade na realización da felicitación. Aos premiados/as se lles notificará a súa condición a través do número de teléfono que faciliten na felicitación. Tamén será publicado na páxina web do concello. Todas as postais presentadas ao concurso poderán ser expostas no concello de Bergondo. A participación neste concurso supón a total aceptación das bases. As postais quedarán en propiedade do Concello de Bergondo que poderá expoñelas, publicalas e editalas en forma de material divulgativo en calquera acción que realice, facendo constar sempre o nome do autor/a. Os/as participantes se responsabilizan na súa totalidade de que non existen dereitos de terceiros, así como toda reclamación por dereitos de imaxe. Non obstante, o concello comprométese a devolver os traballos non premiados a petición do/a interesado/a. - Segundo.- Que se proceda á súa publicación no Boletín Oficial da Provincia, aos efectos de que por parte dos interesados, se presenten os traballos correspondentes, no prazo previsto na cláusula 3 das Bases da Convocatoria adxuntas á presente Proposta” Bergondo, 31 de outubro de 2017 A alcaldesa Alejandra Pérez Máquez